Erdogan continuă să „pună paie pe foc” în relația cu Israelul și îi transmite condoleanțe liderului teroriștilor Hamas
Președintele Turciei, Recep Erdogan, a prezentat, miercuri, condoleanțe liderului politic al Hamas, Ismail Haniyeh, căruia i-au fost uciși trei fii în Fâșia Gaza în timpul unui atac revendicat de israelieni, au anunțat reprezentanții săi de presă. Declarațiile liderului turc vin într-un moment de deteriorare accentuată a relațiilor turco-israeliene, în urma războiului din Gaza și a unor schimburi de replici acide între cele două guverne.